Author: . . .
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	   22. oktoober 2008 nr 700

Kiiruskatsete läbiviimiseks loa andmisest 
keeldumine (MTÜ Kiired ja Õlised Selts).

MTÜ Kiired ja Õlised Selts (registrikood 80254111, Herjava küla, Ridala vald, Läänemaa, edaspidi Korraldaja) esitas 16.10.2008 taotluse (reg nr 14-12.5/4839) Honda Racing Haapsalu Noorteralli kiiruskatsete korraldamiseks 01.novembril 2008 Haapsalu linnas. Taotlusega paluti luba sulgeda liiklus kella 18.30 kuni 21.00 järgmistel tänavatel: Mulla, Õpetaja, Raudtee, Lille, Staadioni ja Kauba.
Linnavalitsus leiab, et kiiruskatsete läbiviimiseks loa andmisest tuleb keelduda, kuna õhtusel ajal müra tekitamine häirib elanikke ja koormab tänavaid ning linna tänavad ei ole sobiv koht kiiruskatseteks. Taotlejale on linnavalitsuse 08.10.2008 korraldusega nr 665 juba antud luba korraldada 08.11.2008 rahvasprint Moskvitši Liiga etapp päevasel ajal. Seega ei ole otstarbekas liigselt koormata tänavaid kiiruskatsetega ja sellest tuleneva müraga häirida linnakodanike rahu. 
Võttes aluseks eeltoodu ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirjast ning haldusmenetluse seadusest Haapsalu Linnavalitsus

korraldab:

1.	Keelduda loa andmisest MTÜ-le Kiired ja Õlised Selts korraldada 01.11.2008 kella 18.30-21.00 Haapsalu linnas Honda Racing Haapsalu Noorteralli kiiruskatseid.
2.	Korraldus teha teatavaks MTÜ Kiired ja Õlised Selts (Tamme 19-73, 90508 Haapsalu), Lääne Politseiprefektuuri Haapsalu politseijaoskonnale (Lossiplats 4, 90502 Haapsalu), Lääne-Eesti Päästekeskuse Läänemaa päästeosakond (Tööstuse 19, 90510 Haapsalu), korralduse koopia saatmisega posti teel, linnakeskkonna osakonnale (E. Kallaste).
3.	Korraldus jõustub teatavakstegemisest. 
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea linnapea ülesannetes				Erko Kalev
				Linnasekretär